23.8.2014 Euroopan unionin virallinen lehti L 251/1 II (Muut kuin lainsäätämisjärjestyksessä hyväksyttävät säädökset) KANSAINVÄLISET SOPIMUKSET NEUVOSTON PÄÄTÖS 2014/537/YUTP, annettu 3 päivänä heinäkuuta 2014, Euroopan unionin sotilasoperaation (EUFOR RCA) toimeksiannon täyttämisen johdosta vapautensa menettäneiden henkilöiden siirtoa Keski-Afrikan tasavaltaan koskevia yksityiskohtaisia määräyksiä sekä näihin henkilöihin sovellettavia takeita koskevan Euroopan unionin ja Keski-Afrikan tasavallan välisen sopimuksen allekirjoittamisesta ja tekemisestä Euroopan unionin puolesta EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 37 artiklan yhdessä Euroopan unionin toimin- nasta tehdyn sopimuksen 218 artiklan 5 ja 6 kohdan kanssa, ottaa huomioon unionin ulkoasioiden ja turvallisuuspolitiikan korkean edustajan ehdotuksen, sekä katsoo seuraavaa: (1) — Neuvosto hyväksyi 10 päivänä helmikuuta 2014 päätöksen 2014/73/YUTP (') Keski-Afrikan tasavallassa toteutet- tavasta unionin sotilasoperaatiosta (EUFOR RCA). (2) — Neuvoston hyväksyttyä 14 päivänä maaliskuuta 2014 päätöksen neuvottelujen aloittamisesta korkea edustaja on neuvotellut Euroopan unionista tehdyn sopimuksen 37 artiklan mukaisesti Euroopan unionin ja Keski-Afrikan tasavallan välisen sopimuksen Euroopan unionin sotilasoperaation (EUFOR RCA) toimeksiannon täyttämisen johdosta vapautensa menettäneiden henkilöiden siirtoa Keski-Afrikan tasavaltaan koskevista yksityiskohtaisista määräyksistä sekä näihin henkilöihin sovellettavista takeista, jäljempänä 'sopimus'. (3) — Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Tanska ei osal- listu tämän päätöksen täytäntöönpanoon eikä siten osallistu tämän operaation rahoitukseen. (4) — Sopimus olisi hyväksyttävä, ON HYVÄKSYNYT TÄMÄN PÄÄTÖKSEN: 1 artikla Hyväksytään unionin puolesta Euroopan unionin ja Keski-Afrikan tasavallan välinen sopimus Euroopan unionin sotilaso- peraation (EUFOR RCA) toimeksiannon täyttämisen johdosta vapautensa menettäneiden henkilöiden siirtoa Keski- Afrikan tasavaltaan koskevista yksityiskohtaisista määräyksistä sekä näihin henkilöihin sovellettavista takeista. Sopimuksen teksti on liitetty tähän päätökseen. (") Neuvoston päätös 2014/73/YUTP, annettu 10 päivänä helmikuuta 2014, Keski-Afrikan tasavallassa toteutettavasta Euroopan unionin sotilasoperaatiosta (EUFOR RCA) (EUVL L 40, 11.2.2014, s. 59).